Noruega

O Reino de Noruega u Noruega (en bokmal Kongeriket Norge, en nynorsk Kongeriket Noreg), ye un país d'Europa, situato a lo norte d'a peninsula escandinava. Muga con Suecia, Rusia y Finlandia.

 Toponimia 
Se crei que o toponimo se puet interpretar dende o norrén antigo y significaría "a ruta d'o norte". A forma Noruega ya se puet leyer en aragonés en o "Libro d'el Trasoro":

En atra part d'o mesmo libro parlan de Norue como una tierra a continación d'Armagh, de Dublín y de Caiseal que bel autor ha interpretau como Noruega:

 Clima 
O clima costero de Noruega ye excepcionalment suau en comparanza con arias en latituz semellants en atras partes d'o mundo, con a Corrient d'o Golfo pasando dreitament frent a las arias d'o norte d'a costa atlantica, calentando de contino a rechión en l'hibierno.

A causa de l'alta latitut de Noruega, i hai grans variacions estacionals d'a luz d'o día. Dende finals de mayo dica finals de chulio, o sol nunca baixa d'o tot debaixo de l'horizont en as arias a o norte d'o cerclo polar arctico —d'astí a descripción de Noruega como a «Tierra d'o Sol de medyanueit»—, y a resta d'o país experimenta un maximo de 20 horas de luz por diya. Por contra, dende zaguerías de noviembre dica zaguerías de chinero, o sol nunca s'eleva por alto de l'horizont en o norte, y as horas de luz son muit curtas en a resta d'o país.

A temperatura meya mensual de chinero oscila entre os -17 ℃ en Finnmarksvidda y os +3 ℃ en as zonas costeras exteriors de Sørlandet y Vestlandet. En chulio, a temperatura meya vareya de 17 ℃ arredol d'o fiordo d'Oslo a 0 ℃ en as tucas mas granizas de Jotunheimen.

A temperatura mas alta medida en Noruega ye 35,6 ℃ en Nesbyen, y a temperatura mas baixa ye -51,4 ℃ en Karasjok. A temperatura meya mensual mas alta se midió en Oslo en chulio de 1901 y aconsiguió os 22,7 ℃, mientres que a temperatura meya mensual mas baixa se rechistró en Karasjok en febrero de 1966 con -27,1 ℃.

 Organización politico-administrativa 
Rechions
Noruega se divide en 15 condaus clamaus fylke.
#Condaus 2024CapitalPoblación 2024Aria (km²)3link=https://pl.wikipedia.org/wiki/File:Oslo_komm.svg|alt=|tlo|28x28px OsloOslo717,71045411link=https://pl.wikipedia.org/wiki/File:Rogaland_v%C3%A5pen.svg|alt=|tlo|28x28px RogalandStavanger499,4179,37715link=https://pl.wikipedia.org/wiki/File:M%C3%B8re_og_Romsdal_v%C3%A5pen.svg|alt=|tlo|27x27px Møre og RomsdalMolde270,62414,35618link=https://pl.wikipedia.org/wiki/File:Nordland_v%C3%A5pen.svg|alt=|tlo|28x28px NordlandBodø243,08138,15531link=https://pl.wikipedia.org/wiki/File:Østfold_v%C3%A5pen.svg|alt=|tlo|28x28px ØstfoldSarpsborg312,1524,00432link=https://pl.wikipedia.org/wiki/File:Akershus_v%C3%A5pen.svg|alt=|tlo|28x28px AkershusOslo728,8035,89433link=https://pl.wikipedia.org/wiki/File:Buskerud_v%C3%A5pen.svg|alt=|tlo|28x28px BuskerudDrammen269,81914,69434link=https://pl.wikipedia.org/wiki/File:Innlandet_v%C3%A5pen.svg|alt=|tlo|28x28px InnlandetHamar376,30452,07239link=https://pl.wikipedia.org/wiki/File:Vestfold v%C3%A5pen.svg|alt=|tlo|28x28px VestfoldTønsberg256,4322,16840link=https://pl.wikipedia.org/wiki/File:Telemark v%C3%A5pen.svg|alt=|tlo|28x28px TelemarkSkien177,09315,29842link=https://pl.wikipedia.org/wiki/File:Agder_v%C3%A5pen.svg|alt=|tlo|28x28px AgderKristiansand319,85016,43446link=https://pl.wikipedia.org/wiki/File:Vestland_v%C3%A5pen.svg|alt=|tlo|28x28px VestlandBergen651,29933,87150link=https://pl.wikipedia.org/wiki/File:Tr%C3%B8ndelag_v%C3%A5pen.png|tlo|28x28px TrøndelagSteinkjer482,95642,20255link=https://pl.wikipedia.org/wiki/File:Troms våpen.svg|alt=|tlo|28x28px TromsTromsø169,61025,86356link=https://pl.wikipedia.org/wiki/File:Finnmark våpen.svg|alt=|tlo|28x28px FinnmarkVadsø75,05348,631

Diez ciudaz mas importants
As diez ciudaz mas importants son:
+PuestoNombrePoblación en 20171Oslo1,000,4672Bergen255,4643Stavanger / Sandnes222,6974Trondheim183,3785Drammen117,5106Fredrikstad / Sarpsborg112,4647Skien / Porsgrunn93,0658Kristiansand63,4419Ålesund52,62510Tønsberg51,887

 Cheografía humana y sociedat 
 Demografía 
A demografía de Noruega comprende una población de 5.137.679 habitants (a l'1 de chulio de 2014), chicota en termins absolutos y relativos: ocupa o 118º puesto entre os países por grandaria de población y o 209º entre os países por densidat demografica). 
Por causas climatolochicas y por a particular configuración orografica d'o país, as mayors densidaz demograficas se dan en a costa y a o sud d'o territorio, an as condicions ambientals son mas benignas pa o habitat humano.

Arredol d'o 40% d'a población noruega s'ubica arredol d'Oslo, mientres vastas zonas d'o país no son habitables. A densidat meya ye de tasament 15,5 hab/km², una d'as mas baixas d'o continent europeu (solament superando a Islandia). 
+Evolución demograficaAnyoHabitants1100,0001000450,0001500250,0001665440,0001769723,6181801883,60318551,490,04719002,242,99519503,280,29620004,478,49720195,328,212

 Gastronomía 
A cocina noruega en a suya forma tradicional se basa prencipalment en as materias primas disponibles en Noruega y as suyas montanyas, naturaleza y costa. Se diferencia en muitos aspectos d'a cocina continental por o mayor enfasis en a cazata y o pescau. Muitos d'os platos tradicionals son o resultau de l'uso de materials conservaus, necesarios por os largos hibiernos.
birollas tipicas son:
Lapskaus - estofau feito con carne picada, salchichas u cualsiquier carne, fueras d'a carne de cochín fresca.
Fårikål - estofau de cordero: o plato nacional de Noruega.
Stekte pølser – salchichas fritas.
Pinnekjøtt ye un plato prencipal pa la cena feito de costiellas de cordero. Iste plato s'asocia en gran medida con a celebración d'o Nadal.
Sodd ye una birolla tradicional noruega semellant a una sopa con cordero y mondonguillas. Por lo cheneral, tamién s'incluyen verduras como trunfas u azanorias.

 Esporte 
 50px  en os Chuegos Olimpicos.
Os esportes mes populars en Noruega son os esportes d'hibierno, o fútbol y o balonmán.
Noruega partecipa en os Chuegos Olimpicos de verano dende París 1900 y en os Chuegos Olimpicos d'hibierno dende a primera edición en 1924.

L'atletismo ye también muit popular y destaca actualment Andreas Thorkildsen, dos vegatas campión olimpico y d'Europa, amás d'una vegata campión d'o mundo, en lanzamiento de chavelina. D'antis mas destacaron en a prebas de larga distancia Ingrid Kristiansen y Grete Waitz y en o meyo fundo Vebjørn Rodal, qui estió campión olimpico en Atlanta 1996 en os 800 metros lisos.

 Se veiga tamién 
 Lista de primers ministros de Noruega.
 Lista de reis de Noruega.

 Referencias 

Categoría:Noruega